مول دبى

مول دبى هو اكبر مجمع تجارى فى العالم حسب مساحته الإجماليه، و السادس حسب  مساحة التاجير الإجماليه. المول موجود فى مدينة دبى فى الامارات، و بيكون جزء من مجمع برج خليفه (اللى كان اسمه برج دبى قبل كده)، المشروع اللى اتكلف إنشاؤه حوالى 1.5 مليار دولار. المول فيه حوالى 1200 محل تجارى، و الوصول ليه بيكون عن طريق "شارع الدوحه"، اللى اتعاد بناؤه علشان يبقى شارع مزدوج (Double-Decker road) فى ابريل 2009.

دبى مول اتفتح فى 4 نوفمبر 2008 بعد ما اتاجل افتتاحه مرتين. و مع حوالى 635 تاجر تجزئه، المول بيعتبر اكبر مجمع تجارى فى تاريخ التجزئه. بس رغم ده ، هو مش اكبر سوق تجارى فى العالم، لان فيه مجمعات تانيه اكبر منه زى ساوث تشاينا مول وجولدن ريسورسز مول و Mall of Asia.

فى اول خمسه ايام بعد افتتاحه، دبى مول باع حوالى 60 الف تذكره لحوض اسماك دبى و مركز ديسكفرى. كمان، المول استضاف اكتر من 37 مليون زائر فى سنه 2009، و جذب حوالى 750 الف زائر كل اسبوع. و فى 2010، العدد زاد و وصل لـ47 مليون زائر، و الزياده دى كانت حوالى 27% مقارنه بسنه 2009، رغم الازمه الماليه.

فى سنه 2012، دبى مول فضل يحتفظ بلقب اكتر مجمع تجارى و وجهه ترفيهيه فى العالم، بعد ما جذب اكتر من 65 مليون زائر، و ده كان بزياده حوالى 20% عن الـ54 مليون زائر اللى تسجلوا فى 2011. عدد زوار دبى مول فى 2012 عدى عدد زوار نيو يورك اللى كان 52 مليون سائح، و عدد زوار لوس انجلوس اللى كان 41 مليون. الارقام دى بتتجاوز عدد الزوار اللى بيروحوا لوجهات الترفيه التاريخيه و الحدائق فى العالم زى تايمز سكوير (39.2 مليون)، و سنترال بارك (38 مليون)، و شلالات نياغرا (22.5 مليون).

 وصف 
خارج دبى مول، جنب النافوره، فيه اكتر من 13 مليون قدم مربع (نفس حجم ملعبين كورة قدم)، و إجمالى مساحة ال ادوار الداخليه بتوصل لـ 5.9 مليون قدم مربع (55 هكتار)، و كمان فيه مساحة 3.77 مليون قدم مربع (35 هكتار) للمحلات اللى معروضه للإيجار، و دى نفس مساحة مركز التسوق ويست إدمونتون.

كمان فيه 250 غرفه فندقيه فاخره، و 22 شاشة سينما، بالإضافه لـ 120 مطعم و كافيه. المركز التجارى فيه اكتر من 14,000 مكان لركن العربيات عبر 3 اماكن مختلفه للركن، و فيه كمان خدمة الركن الخاص و نظام تذاكر لتحديد مكان العربيه. دبى مول كسب خمس جوايز، منهم جايزتين فى حفل جوايزمشروع التجزئه المستقبلى فى مابيك فى كان سنة 2004، و ده كان عشان احسن خطه لتطوير تجارة التجزئه (كاكبر مشروع) و احسن استخدام للإضاءه فى بيئة تجزئه. كمان، كتيب دبى مول اخد 3 جوايزفى حفل جوايزقمة الإبداع سنة 2005 فى بورتلاند، اوريغون، منهم الجايزه الذهبيه لافضل إخراج فني/تصميم جرافيكى، و الجايزه الفضيه لافضل منشور B2B باربعة الوان، و جايزة التقدير الخاصه من لجنة الحكام.

 بلاى دى إكس بى و جنينة الحيوان تحت الميه 
بلاى دى إكس بى (Play DXB) هو ملاهى كانت معروفه قبل كده باسم VR Park دبى.

الملاهى دى بتغطى مساحة 76,000 قدم مربع (يعنى حوالى 7,100 متر مربع) و بتعتبر اكبر مكان مقفول للالعاب الافتراضيه (الواقع الافتراضى) فى العالم. فيها 15 لعبه، و مجموعه من العاب التسليه، زى محاكيات الحركه، العاب الملاهى الكلاسيكيه، و العاب المهارات، و كمان مجموعه كبيره من العاب الجوايز.

الملاهى دى معتمده بشكل أساسى على العاب الـ VR و الالعاب الأركيد. كمان فيه ستاد هوائى قابل للنفخ وترمبولينات للاطفال الصغيرين. الاطفال الاكبر شويه ممكن يلعبوا العاب الـ VR باستخدام سماعة الالعاب Quest 2.

المكان ده هو نفس المكان اللى كانت موجوده فيه ملاهى سيجا ريبابلك قبل كده. ملاهى سيجا قفلت فى 1  يونيه 2017 بعد ما رخصة استخدام العلامه التجاريه بتاعة سيجا انتهت. بعد كده، المكان اتفتح تانى فى فبراير 2018 كملاهى مخصصة للألعاب الافتراضية تحت اسم VR Park دبى و الى تم اعادة تصميمه هندسى و التصميم من شركة 4SPACE للتصميم اخد جايزه عالمية من SBID كافضل تصميم لسنة 2018، و فى سنة 2022 الملاهى اتغير اسمها لـ Play DXB.

 حلبة تزلج دبى 
حلبة التزلج فى دبى مول مكان متعدد الاستخدامات، و بتستخدم تكنولوجيا التبريد عشان تعمل سطح ثلجى بسمك 1.5 بوصه (38 مليلتر)، و هو نفس سمك حلبة تزلج دورى الهوكى الوطنى (NHL) لجذب حجم اولمبى. حلبه التزلج دى ممكن تستوعب لحد 2000 زائر لما تتحول لصاله متعددة الاستخدامات بنظام وسائط متعدده، و فيها شاشه LED بمقاس 20 متر x 10 متر.

 الارقام العالميه والانجازات 

 اكبر مركز تسوق فى العالم بمساحة 1,124,000 متر مربع.
 المركز الـ15 حسب  مساحة محلات التجزئه، اللى ب 350,000 متر مربع.
 اكبر لوحة اكريليك فى العالم موجوده فى اكواريوم دبى مول (32.88 متر عرض x 8.3 متر ارتفاع x 750 مليلتر سمك و وزنها 245 طن).
 اكبر محل حلويات فى العالم، كاندى ليشز (Candylicious)، اللى مساحته اكتر من 10,000 قدم مربع (930 متر مربع) جوا دبى مول.
 سجل دبى مول اكتر من 5 مليون زائر فى شهر مارس 2010 خلال مهرجان دبى للتسوق، و ده رقم قياسى فى عدد الزوار.
 اترشح دبى مول لجايزة احسن تجربة تسوق فى 29 ابريل 2010 فى حفل جوايزقرازيا.
 استضاف دبى مول 37 مليون زائر فى السنة الاولى من تشغيله سنة 2009، و جذب اكتر من 750,000 زائر اسبوعى.
 فى 2010، استضاف 47 مليون زائر، محقق زيادة 27% مقارنة بالـ37 مليون زائر اللى سجلهم فى السنة اللى قبلها، رغم الازمه الاقتصاديه.
 فى 2011، دبى مول بقى اكتر مركز تسوق زيارة فى العالم، حيث جذب اكتر من 54 مليون زائر، بزياده 15% عن السنه اللى قبلها.
 فى 2012، حافظ دبى مول على لقب اكتر مركز تسوق وجهه ترفيهيه زياره فى العالم، و جذب اكتر من 65 مليون زائر، بزياده 20% مقارنه بـ54 مليون زائر فى 2011.

 لينكات برانيه 
 مول دبى على موقع فيسبوك
 مول دبى على موقع انستجرام
 مول دبى معرف مخطط فريبيس للمعارف الحره

 مصادر 

تصنيف:تاسيسات سنة 2008 فى الامارات العربيه المتحده
تصنيف:عمارة دبى
تصنيف:مجمعات تسوق فى دبى
تصنيف:مراكز تسوق اتاسست سنة 2008